Ilma- ja kosketusvarotoimet

Potilasta hoidetaan ilma- ja kosketusvarotoimin, kun hänellä on todettu tuhkarokko, vesirokko tai yleistynyt vyöruusu (Herpes zoster) tai joku muu ilma- ja kosketusvarotoimia edellyttävä tarttuva infektiosairaus (katso [Infektiosairauksissa tarvittavat varotoimet sairaalahoidossa](https://intra.oysnet.ppshp.fi/dokumentit/_layouts/15/DocIdRedir.aspx?ID=PPSHP-2136878450-900))

Potilaan hoidossa **huomioitavaa tavanomaisten varotoimien** lisäksi:

|  |  |
| --- | --- |
| **Huonesijoitus** | Alipaineistettu potilashuone, jossa oma WC ja suihku sekä sulkutila. Potilashuoneen ilmanpaine säädetään alhaisemmaksi kuin osaston käytävän ilmanpaine. |
| **Huoneen varustelu** | Ilma- ja kosketusvarotoimiohje helposti saatavilla.Huone-/potilaskohtaiset hoito-, tutkimus- ja apuvälineet.Tarvittavat suojaimet.Huonekohtaiset siivousvälineet, pyykki- ja jäteastiat.Eritetahradesinfektioaine kloori 1000 ppm. |
| **Tiedottaminen**  | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa. Ilma- ja kosketusvarotoimista tiedotetaan muita hoitoon osallistuvia yksiköitä ja jatkohoitopaikkaan.Hoitosuunnitelmaan merkintä varotoimista. |
| **Käsihygienia** | Käsien desinfektio kuten tavanomaisissa varotoimissa |
| **Suojaimet**(kertakäyttöiset) | FFP3-luokan hengityksensuojain: Tarkista hengityssuojaimen tiiviys. Katso kuvallinen ohje.Tehdaspuhtaat suojakäsineet ja kertakäyt­töinen suojatakki**:** Kun ollaan kosketuksessa potilaaseen tai hänen lähiympäristöönsä. |
| **Suojainten pukeminen ja riisuminen**  | Hengityksensuojain ja suojatakki puetaan potilashuoneen sulkutilassa. Suojakäsineet puetaan potilashuoneessa.Suojakäsineet ja suojatakki riisutaan potilashuoneessa.Hengityksensuojain riisutaan sulkutilassa.  |
| **Hoito-, tutkimus- ja apuvälineet ja niiden huolto** | Ensisijaisesti kertakäyttöiset.Hoidon loputtua monikäyttöiset välineet **puhdistetaan** ja **desinfioidaan.** |
| **Viihdytysvälineet, lelut** | Potilaskohtaisessa käytössä hoitojakson ajan ja niiden on oltava desinfioitavissa. Ensisijaisesti tuodaan lapselle omia leluja kotoa. |
| **Laboratorionäytteet** | Tilauksen yhteydessä valitaan Weblabin eristysvalikosta ilma- ja kosketuseristys**,** joka poistetaan varotoimien päätyttyä.  |
| **Tutkimukset ja toimenpiteet** | Ensisijaisesti potilashuoneessa. Osaston ulkopuolisessa tutkimuksessa potilas kuljetetaan suoraan tutkimus-/hoitotilaan, jossa henkilökunta käyttää FFP3-luokan hengityksensuojainta. Potilaalla kirurginen suu-nenäsuojus. Tutkimuksen jälkeen potilas kuljetetaan välittömästi takaisin omaan huoneeseen.  |

|  |  |
| --- | --- |
| **Potilaan kuljettaminen** | Potilaalla kirurginen suu-nenäsuojus. Kuljettajalla FFP3-luokan hengityksensuojain. Tuhkarokkopotilas kuljetetaan vuoteeseen peiteltynä. |
| **Muu henkilökunta** | Ilmoittautuminen kansliassa ennen huoneeseen menoa. Sama suojavaatetus kuin osaston henkilökunnalla.  |
| **Henkilökunta** | Tuhkarokko, vesirokko, vyöruusu: ei-immuunien työntekijöiden ei tulisi hoitaa näitä potilaita. |
| **Potilaan ja vierailijoiden ohjaus** | Potilaalle ohjataan oikea yskimishygienia ja käsien desinfektio. Vierailijoille ohjataan käsien desinfektio. Vierailijoiden suojainten käyttö harkitaan tapaus-/tautikohtaisesti. Tarvittaessa ohjataansuojainten oikea pukeminen ja riisuminen. |
| **Vierailurajoitukset** | Jos vierailija ei ole varmuudella sairastanut kyseistä tautia tai saanut siihen rokotetta, tulee välttää vierailua tuhkarokko-, vesirokko - tai vyöruusupotilaan huoneessa. |
| **Potilaan liikkuminen potilashuoneen ulkopuolella** | Potilas saa poistua huoneesta vain tutkimuksia ja hoitoja varten. |
| **Ruokailu** | Potilashuoneessa. Tavalliset ruokailuvälineet, ruokatarjottimen palautus ja pesu muiden astioiden kanssa. |
| **Siivous** | Sama suojavaatetus kuin osaston henkilökunnalla.Huonekohtaiset siivousvälineet.Päivittäinen siivous yleispuhdistusaineella.Loppusiivouksen yhteydessä kosketuspinnat, WC- ja pesutilat puhdistetaan **1000 ppm kloorilla**. Tuhkarokkopotilaan tai -epäilypotilaan huoneen loppusiivouksen jälkeen huone pidetään tyhjänä kaksi tuntia ennen seuraavaa potilasta. |
| **Likapyykki** | Pakataan huoneessa pyykkisäkkiin. Ei merkitä. |
| **Vuodevaatteet** | Peitto, tyynyt ja vaahtomuovipatjan monikäyttöinen suoja laitetaan huoneessa suoraan pyykkisäkkiin. Patjan hygieniasuoja pyyhitään kloorilla 1000 ppm tai lähetetään pesulaan. |
| **Vainajan käsittely** | Henkilökunta käyttää samoja suojaimia kuin potilasta hoidettaessa.  |
| **Ilma- ja kosketusvarotoimien kesto** | Hoitavan lääkärin ohjeen mukaan tai katso infektiosairauksissa tarvittavat varotoimet sairaalahoidossa. |

